CELEX: 62021TN0148
Language: sl
Date: 2021-03-11 00:00:00
Title: Zadeva T-148/21: Tožba, vložena 11. marca 2021 – Paccor Packaging in drugi/Komisija

31.5.2021   
            
            
               SL
            
            
               Uradni list Evropske unije
            
            
               C 206/30
            
         
      Tožba, vložena 11. marca 2021 – Paccor Packaging in drugi/Komisija
      (Zadeva T-148/21)
      (2021/C 206/38)
      Jezik postopka: angleščina
      
         Stranke
      
      
         Tožeča stranka: Paccor Packaging GmbH (Düsseldorf, Nemčija) in 6 drugih tožečih strank (zastopnika: P. Kugel in G. Dávid, odvetnika)
      
         Tožena stranka: Evropska komisija
      
         Predlog
      
      Tožeče stranke Splošnemu sodišču predlagajo, naj:
      
                  —
               
               
                  razveljavi Izvedbeno uredbo (EU) 2020/2151 z dne 17. decembra 2020 (1) v celoti ali podredno, razveljavi Uredbo št. 2020/2151 v delu, v katerem se nanaša na njen člen 2(4) in njeno Prilogo IV, oziroma razveljavi Uredbo št. 2020/2151 v delu, v katerem se nanaša na lončke za pijačo, v celoti izdelane iz plastike;
               
            
                  —
               
               
                  razveljavi Uredbo št. 2020/2151 v delu, v katerem se nanaša na člen 3;
               
            
                  —
               
               
                  razglasi za nično Direktivo (EU) 2019/904 z dne 5. junija 2019 (2) v delu, v katerem se nanaša na člen 7, če se uporablja za lončke za pijačo in na točko 4 pod delom D njene priloge; in
               
            
                  —
               
               
                  toženi stranki naloži plačilo stroškov;
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo sedem tožbenih razlogov in ugovor nezakonitosti:
      
                  1.
               
               
                  Prvi tožbeni razlog: tožena stranka je s sprejetjem Uredbe 2020/2151 kršila člen 7 Direktive 2019/904 o zmanjšanju vpliva nekaterih plastičnih proizvodov na okolje in prekoračila pooblastila, ki sta ji jih podelila Svet Evropske unije in Evropski parlament.
               
            
                  2.
               
               
                  Drugi tožbeni razlog: tožena stranka je s sprejetjem Uredbe št. 2020/2151 kršila bistveno postopkovno zahtevo s tem, da jo je sprejela po 3. Juliju 2020, ustrezne popravljene jezikovne različice pa več kot 6 mesecev po roku, ki sta ga Svet Evropske unije in Evropski parlament določila v Direktivi 2019/904.
               
            
                  3.
               
               
                  Tretji tožbeni razlog: tožena stranka je s sprejetjem Uredbe št. 2020/2151 kršila člen 7 Direktive 2019/904 ter načeli pravne varnosti in varstva legitimnih pričakovanj.
               
            
                  4.
               
               
                  Četrti tožbeni razlog: tožena stranka je s sprejetjem Uredbe št. 2020/2151 kršila obveznost obrazložitve.
               
            
                  5.
               
               
                  Peti tožbeni razlog: tožena stranka je kršila člen 7(1) Direktive 2019/904, storila očitno napako pri presoji in prekoračila svoja pooblastila.
               
            
                  6.
               
               
                  Šesti tožbeni razlog: tožena stranka je kršila člen 7(2)(c) Direktive 2019/904 in storila očitno napako pri presoji.
               
            
                  7.
               
               
                  Sedmi tožbeni razlog: tožena stranka je kršila načelo sorazmernosti.
                  Tožeče stranke prav tako navajajo ugovor nezakonitosti v skladu s členom 277 PDEU, pri čemer trdijo, da sta člen 7 in del D, točka 4, Priloge k Direktivi 2019/904 nezakonita.
               
            
         (1)  Izvedbena uredba Komisije (EU) 2020/2151 z dne 17. decembra 2020 o določitvi pravil o harmoniziranih specifikacijah za označevanje plastičnih proizvodov za enkratno uporabo iz dela D Priloge k Direktivi (EU) 2019/904 Evropskega parlamenta in Sveta o zmanjšanju vpliva nekaterih plastičnih proizvodov na okolje (Besedilo velja za EGP) (UL 2020 L 428, str. 57).
      
         (2)  Direktiva (EU) 2019/904 Evropskega parlamenta in Sveta z dne 5. junija 2019 o zmanjšanju vpliva nekaterih plastičnih proizvodov na okolje (Besedilo velja za EGP) (UL 2019 L 155, str. 1).